রকি হল ১৯৭৬ সালে মুক্তিপ্রাপ্ত মার্কিন ক্রীড়াভিত্তিক নাট্যধর্মী চলচ্চিত্র। এটি পরিচালনা করেছেন জন জি. অ্যাভিল্ডসেন এবং রচনা করেছেন ও নাম ভূমিকায় অভিনয় করেছেন সিলভেস্টার স্ট্যালোন। এতে অশিক্ষিত কিন্তু দয়ালু ইতালীয়-মার্কিন মুষ্টিযোদ্ধা রকি বালবোয়ার গল্প বর্ণিত হয়েছে, যিনি তার ঋণ পরিশোধের জন্য ফিলাডেলফিয়ায় মুষ্টিযুদ্ধে লিপ্ত হন। ছবিটিতে অ্যাড্রিয়ান চরিত্রে তালিয়া শায়ার, অ্যাড্রিয়ানের ভাইয়ের চরিত্রে বার্ট ইয়াং, রকির প্রশিক্ষক মিকি গোল্ডমিল চরিত্রে বার্গেস মেরেডিথ এবং চ্যাম্পিয়ন অ্যাপোলো ক্রিডের চরিত্রে কার্ল ওয়েদার্স অভিনয় করেন।  $১ মিলিয়ন নির্মাণ ব্যয়ে নির্মিত চলচ্চিত্রটি স্লিপার হিট তকমা লাভ করে এবং বৈশ্বিক বক্স অফিস থেকে $২২৫ মিলিয়ন আয় করে ১৯৭৬ সালের সর্বোচ্চ আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ইতিবাচক পর্যালোচনা অর্জন করে এবং শ্রেষ্ঠ চলচ্চিত্র বিভাগে একাডেমি পুরস্কারসহ তিনটি বিভাগে অস্কার লাভ করে। এই ছবির মধ্য দিয়ে স্ট্যালোন প্রধান তারকা হয়ে ওঠেন।"ইনসাইড দি অ্যাক্টরস স্টুডিও উইথ সিলভেস্টার স্ট্যালোন" ২০০৬ সালে লাইব্রেরি অব কংগ্রেস "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় ছবিটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। রকি ছবিটি ক্রীড়াভিত্তিক চলচ্চিত্র ধরনের অন্যতম সেরা চলচ্চিত্র হিসেবে বিবেচিত এবং ২০০৮ সালে আমেরিকান ফিল্ম ইনস্টিটিউট রেজিং বুল ছবির পরে ক্রীড়াভিত্তিক চলচ্চিত্র ধরনের দ্বিতীয় সেরা চলচ্চিত্র হিসেবে আখ্যায়িত করে।  চলচ্চিত্রটির সাতটি অনুবর্তী পর্ব নির্মিত হয়েছে, সেগুলো হল রকি টু (১৯৭৯), রকি থ্রি (১৯৮২), রকি ফোর (১৯৮৫), রকি ফাইভ (১৯৯০), রকি বালবোয়া (২০০৬), ক্রিড (২০১৫) এবং ক্রিড টু (২০১৮)। স্ট্যালোন পরবর্তী সাতটি চলচ্চিত্রেই অভিনয় করেছেন, প্রথম পাঁচটি রচনা করেছেন এবং চারটি পরিচালনা করেছেন (অ্যাভিল্ডসেন রকি ফাইভ পরিচালনা করেন এবং রায়ান কুগলার ক্রিড পরিচালনা করেন)।  অভিনয়শিল্পীবৃন্দ প্রধান অভিনয়শিল্পীবৃন্দ  সিলভেস্টার স্ট্যালোন - রবার্ট "রকি" বালবোয়া  তালিয়া শায়ার - অ্যাড্রিয়ানা "অ্যাড্রিয়ান" পেননিনো  বার্ট ইয়াং - পলি পেননিনো  কার্ল ওয়েদার্স - অ্যাপোলো ক্রিড  বার্গেস মেরেডিথ - মিকি গোল্ডমিল  পার্শ্ব অভিনয়শিল্পীবৃন্দ  তায়ার ডেভিড - জর্জ "মাইলস" জের্গেন্স  জো স্পাইনেল - টনি গাৎজো  টনি বার্টন - টনি "ডিউক" এভার্স  পেদ্রো লোভেল - স্পাইডার রিকো  জো ফ্রেজিয়ার - স্বয়ং  পুরস্কার ও স্বীকৃতি পুরস্কার রকি চলচ্চিত্রটি ৪৯তম একাডেমি পুরস্কারে দশটি বিভাগে মনোনয়ন লাভ করে এবং তিনটি বিভাগে পুরস্কার অর্জন করে:   পুরস্কার মনোনীত ফলাফল শ্রেষ্ঠ চলচ্চিত্র রবার্ট শার্টফ ও আরউইন উইঙ্কলার  শ্রেষ্ঠ পরিচালক জন জি. অ্যাভিল্ডসেন  শ্রেষ্ঠ অভিনেতা সিলভেস্টার স্ট্যালোন  শ্রেষ্ঠ অভিনেত্রী তালিয়া শায়ার  শ্রেষ্ঠ পার্শ্ব অভিনেতা বার্গেস মেরেডিথ  শ্রেষ্ঠ পার্শ্ব অভিনেতা বার্ট ইয়াং  শ্রেষ্ঠ মৌলিক চিত্রনাট্য সিলভেস্টার স্ট্যালোন  শ্রেষ্ঠ চলচ্চিত্র সম্পাদনা রিচার্ড হ্যালসি ও স্কট কনরাড  শ্রেষ্ঠ সঙ্গীত, মৌলিক গান বিল কন্টি (সঙ্গীত) ক্যারল কনর্স ও অ্যাইন রবিন্স (গীত) ("গনা ফ্লাই নাউ" গানের জন্য)  শ্রেষ্ঠ শব্দ হ্যারি ওয়ারেন টেট্রিক (মরণোত্তর) উইলিয়াম ম্যাকফি লাইল জে. বারব্রিজ বাড আলপার   স্বীকৃতি রকি আমেরিকান ফিল্ম ইনস্টিটিউটের ১০০ বছর ধারাবাহিকের কয়েকটি তালিকায় স্থান করে নিয়েছে।  এএফআইয়ের ১০০ বছর...১০০ চলচ্চিত্র (১৯৯৮) – #৭৮।  এএফআইয়ের ১০০ বছর...১০০ রোমাঞ্চ (২০০১) – #৫২  এএফআইয়ের ১০০ বছর...১০০ আবেগ (২০০২) – মনোনীত  এএফআইয়ের ১০০ বছর...নায়ক ও খলনায়ক (২০০৩)  রকি বালবোয়া – #৭ নায়ক  এএফআইয়ের ১০০ বছর...১০০ গান (২০০৪)  "গনা ফ্লাই নাউ" – #৫৮  এএফআইয়ের ১০০ বছর...১০০ চলচ্চিত্রের উক্তি (২০০৫)  "ইয়ো, অ্যাড্রিয়ান!" – #৮০।  এএফআইয়ের চলচ্চিত্রের সুরের ১০০ বছর (২০০৫) – মনোনীত  এএফআইয়ের ১০০ বছর...১০০ উচ্ছ্বাস (২০০৬) – #৪।  এএফআইয়ের ১০০ বছর...১০০ চলচ্চিত্র (১০ম বার্ষিকী সংস্করণ) (২০০৭) – #৫৭  এএফআইয়ের ১০ সেরা দশ (২০০৮) – #২ ক্রীড়াধর্মী চলচ্চিত্র  তথ্যসূত্র  বহিঃসংযোগ          বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৭৬-এর চলচ্চিত্র বিষয়শ্রেণী:১৯৭০-এর দশকের ক্রীড়াভিত্তিক চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন ক্রীড়াভিত্তিক নাট্য চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:পেন্সিল্‌ভেনিয়ার পটভূমিতে চলচ্চিত্র বিষয়শ্রেণী:১৯৭৫-এর পটভূমিতে চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭৬-এর পটভূমিতে চলচ্চিত্র বিষয়শ্রেণী:ফিলাডেলফিয়ার পটভূমিতে চলচ্চিত্র বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র বিষয়শ্রেণী:সিলভেস্টার স্ট্যালোন দ্বারা চিত্রনাট্য সংবলিত চলচ্চিত্র বিষয়শ্রেণী:ইউনাইটেড আর্টিস্ট্‌সের চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র